ΓΡΑΠΤΗ ΕΡΩΤΗΣΗ E-2611/02

υποβολή: Jan Mulder (ELDR) προς την Επιτροπή

(18 Σεπτεμβρίου 2002)

Θέμα: Μεταφορά/ διάθεση στην αγορά μη μαρκαρισμένων βοοειδών που προέρχονται από περιοχές οικολογικής προστασίας

Η διαχείριση των περιοχών οικολογικής προστασίας και άλλων οικολογικών ζωνών προσλαμβάνει όλο και μεγαλύτερη σημασία στην Ευρωπαϊκή Ένωση. Όπως απορρέει από τη συζήτηση που δρομολογήθηκε προσφάτως στις Κάτω Χώρες σχετικά με την τύχη των βοοειδών των Highlands της Σκωτίας στον εθνικό δρυμό του Veluwezoom, η μεταφορά και η διάθεση στην αγορά των μη μαρκαρισμένων αυτών ζώων αποτελεί πρόβλημα.

1. Ποια είναι η άποψη της Επιτροπής όσον αφορά την εφαρμογή των κτηνιατρικών ρυθμίσεων και την αναγνώριση των ζώων που ζουν στις περιοχές οικολογικής προστασίας·

2. Κρίνει η Επιτροπή ότι αφής στιγμής επιτρέπονται εξαιρέσεις στον κτηνιατρικό τομέα και όσον αφορά την αναγνώριση, είναι δυνατόν να διατεθούν στην αγορά τα προϊόντα ζώων που διαβιούν σε εθνικούς δρυμούς και/ ή να μεταφερθούν τα ζώα αυτά προς άλλες ζώνες οικολογικής προστασίας·

3. Μπορεί να αναφέρει η Επιτροπή εάν στο πλαίσιο της ισχύουσας νομοθεσίας θα είναι δυνατόν να επιτραπούν και άλλες εξαιρέσεις όσον αφορά την εμπορία και/ ή τη μεταφορά· Εάν όχι, είναι διατεθειμένη η Επιτροπή ναποβάλει νέες σχετικές προτάσεις·

Απάντηση του κ. Byrne εξ ονόματος της Επιτροπής

(30 Οκτωβρίου 2002)

Η αναγνώριση και η καταγραφή των ζώων ήταν πάντοτε θεμελιώδες μέρος του κοινοτικού συστήματος για τη διαχείριση των διαφόρων κτηνιατρικών και εμπορικών θεμάτων κατά την κτηνοτροφική παραγωγή. Η επισήμανση των ζώων είναι κρίσιμης σπουδαιότητας για τον έλεγχο των μεταδοτικών ασθενειών και της ενδεχόμενης διάδοσής τους, για τον ταχύ καθορισμό του τόπου καταγωγής ενός ζώου ή ενός σφαγίου και των μετακινήσεών του σε όλη την Κοινότητα.

Από άποψηγείας των ζώων, τα κατοικίδια ζώα που εκτρέφονται σε τόπους οικολογικής προστασίας θεωρούνται ως ζώα αγροκτήματος.

Στη συγκεκριμένη περίπτωση των βοοειδών ισχύει ο κανονισμός (ΕΚ) αριθ. 1760/2000 του Κοινοβουλίου και του Συμβουλίου, για τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας, καθώς και για την κατάργηση του κανονισμού (ΕΚ) αριθ. 820/97 του Συμβουλίου(1). Τα βοοειδή πρέπει να επισημαίνονται με δύο ενώτια στη διάρκεια μιας περιόδου που καθορίζεται από το κράτος μέλος και αρχίζει από τη γέννηση του ζώου και εν πάση περιπτώσει πριν απομακρυνθεί το ζώο από την εκμετάλλευση. Αυτή η περίοδος δεν μπορεί ναπερβαίνει τις 20 ημέρες.

Σύμφωνα με τον κανονισμό (ΕΚ) αριθ. 1760/2000, άρθρο 4, παράγραφος (2), η Επιτροπή έχει καθορίσει τις περιστάσεις κατά τις οποίες η μέγιστη περίοδος για την εφαρμογή των ενωτίων μπορεί να επεκταθεί:

- στην Ισπανία, για τα βοοειδή που εκτρέφονται σε συνθήκες μεγάλης αγροτικής εκμετάλλευσης και ελεύθερης βοσκής, όπου οι μόσχοι μένουν πάντα κοντά στη μητέρα τους έως ότου χωρισθούν από αυτήν σε ηλικία έξι μηνών το αργότερο. Τα ενώτια εφαρμόζονται όταν χωρίζονται οι μόσχοι από τις μητέρες τους, και εν πάση περιπτώσει πριν συμπληρώσουν την ηλικία των έξι μηνών ή εάν απομακρυνθούν από την εκμετάλλευση πριν από αυτή την ηλικία. Προσδιορίζονται οι γεωγραφικές ζώνες, καθώς και οι διασταυρώσεις στις οποίες το σύστημα μπορεί να εφαρμοστεί·

- για τα ζώα του είδους βίσων βίσων SSP που εκτρέφονται σε συνθήκες όμοιες με τις παραπάνω, όπου οι μόσχοι μένουν πάντα κοντά στη μητέρα τους έως ότου χωρισθούν από αυτήν σε ηλικία εννέα μηνών το αργότερο. Τα ενώτια εφαρμόζονται όταν χωρίζονται οι μόσχοι από τις μητέρες τους, και εν πάση περιπτώσει πριν συμπληρώσουν την ηλικία των εννέα μηνών ή εάν απομακρυνθούν από την εκμετάλλευση πριν από αυτή την ηλικία.

Η επέκταση της εν λόγω περιόδου δεν έχει επιπτώσεις στην ποιότητα των πληροφοριών που παρέχονται από την εθνική βάση δεδομένων για τα βοοειδή.

Καμιά παρέκκλιση από τις απαιτήσεις προσδιορισμού για τα ζώα που εκτρέφονται σε τόπους οικολογικής προστασίας δεν προβλέπεται στον κανονισμό (ΕΚ) αριθ. 1760/2000. Ως εκ τούτου τα κράτη μέλη είναιποχρεωμένα να εφαρμόζουν τις διατάξεις του εν λόγω κανονισμού για ζώα αυτών των ειδών. Μετά την κρίση του αφθώδους πυρετού, η Επιτροπή πραγματοποίησε λεπτομερή εξέταση όλων τωνπεισερχόμενων παραγόντων και δεν προτίθεται να προτείνει σ' αυτή τη φάση περαιτέρω τροποποιήσεις του κανονισμού (ΕΚ) αριθ. 1760/2000.

Τέλος, όλοι οι κοινοτικοί κανόνες σχετικά με την ασφάλεια των τροφίμων (ζωικά προϊόντα), καθώς επίσης και σχετικά με την ευεξία των ζώων (μεταφορά) ισχύουν πλήρως για τα ζώα που εκτρέφονται σε τόπους οικολογικής προστασίας σχετικά με τους οποίους δεν επιτρέπεται παρέκκλιση. Η Επιτροπή δεν προβλέπει νέες προτάσεις.

(1) ΕΕ L 204 της 11.8.2000.